Santa Rosa (Paraguái)

Santa Rosa, tava Misiones-gua, Paraguái ha’e tava oñemomba’eguasúva jesuita-kuéra ohejáva oikohágue upe tendáre.

Geografía
Oime 257 kilómetro Paraguay yvy gotyo Asunción, oñeguahẽ Santa Rosa-pe , péva Ruta I “Mcal. Francisco Solano López” rupive. Oñemohenda yvyty ári ha ombojeguáva yvyramáta ha ka’avo rovy’ũ porã.

 Clima
Arahaku jave, yvy ára pytúho oguahẽ 39 grados-pe, mbovyvéva araro’y jave, jepiguáicha ha’éva 0 grado. Pe media anual oguahẽva  21 grado-pe.

Demografía
Santa Rosa  población  20.306 yvypóra ipype,  umívagui 10.582 kuimba’e ha 9.723 kuña, péicha oñemotendonde proyección Dirección General de Estadísticas, Encuestas y Censos.

Tembiasa
Tavaguasu  jesuita oñemopyenda 1698 jave péva pa’i Ranzonier, upépe oikova’ekue umi familia oúva tavaguasu Santa María de Fé-gui. Ko Reducciones Jesuíticas, ojeguerohory ha oñemomba’eguasu ha’égui pypore ohejáva ‘ekue techapyrã ramo.

Tupão ypykue okáipava’ekue 1883 jave upéva oñemopu’ã ambue tupão, ojehupyty ha ojeguerekol  itapu (campanario) ñangarekópe, ko’ã ára peve ojeporúva.

Economía
Santa Rosa ha’e zona agropecuaria renda, umi establecimiento ganadero kakuaa oime upépe.

Turismo
 Virgen de Loreto tupão’i: oñemopu’ãva misiones tiempo-pe, oñeñangareko ha ojeguereko ha ojehechakuaa época colonial –pe oñemopu’ãhágue.
 Santa Rosa de Lima tupão:  santa peteĩha continente americano-pe, umi ornamento ha oñembojeguaháicha oreko estilo jesuita.
  Museo Jesuítico Santa Rosa ha Museo Capilla de Loreto.
 Plaza Central yképe oime peteĩ itapu (Campanario)  orekóva 20 metro yvatékue, oñemopu’ãva ita pytãme, peteĩva pe tuichavéva oñemopu’ãva época jesuítica jave.
  Te’ỹinguéra tapy’ĩ ohechauka yma oiko hague jesuita-kuéra upe tendáre ha ojeguereko gueteri umi mba’e ymaguaréva ha umíva apytépe umi tapỹi térã óga oñemohendáva oñeikuave’ẽ haguã mba’erepy ha péicha umi óga ymaguaréva osẽ chugui ñemuha. Ijerére ojehecha umi edificio colonial.
  Plaza Mcal. Estigarribia mbytépe oime peteĩ fuente oimehápe monumento histórico, ojeréva umi ta’anga ita reheguáva, oñeopu’ã Kurupi ra’anga, duende mombe’u gu’au atýpe oiméva, omoheñóiva artista Koki Ruiz.
 Peteĩ bloque ita oñemoambuéva,  Cerro gotyo, oimehápe Compañía 3 de Mayo gotyo, oime peteĩ monumento natural,  "Itá Balanza" oñehenóiva.
Pombero Pypore, peteĩ ita ipokatúva omantenéva  yvy jeipysópe, hesakã porãva, ikatúva ojehecha oñapymíha oje’éva niko upévare "Pombero" oguatahágue upe rupi.
Arroyo Sanguri-pe maymáva ohóva arahaky jave ojahu térã opytu’u piro’y haguã.

Mba’yru ojeporúva

Mombe’uha

Geografía Ilustrada del Paraguay, Distribuidora Arami SRL; 2007. ISBN 99925-68-04-6
Geografía del Paraguay, Primera Edición 1999, Editorial Hispana Paraguay SRL

Ojoajúva oka gotyo
Secretaria Nacional de Turismo
Dirección General de Encuestas, Estadísticas y Censos
ABC Digital "Así es Nuestro País" MISIONES (VIII Departamento)
Coordenadas Geográficas e Imágenes Satelitales: Santa Rosa
Asociación Biblioteca Virtual del Paraguay

Ñemohenda: Paraguái tava
Ñemohenda:Tetãvore Misiónes